Nyeste Skilderie af Kiøbenhavn, 1820-12-23
Odense, den 19 December. Den Forventning disse Aviser saa ofte have bebudet, at kun staaende Østen eller Norden Vind ville bringe os Vinter, stadfæster nu denne Vinters anden Act; allerede har den vedholdt 8 Dage, og i Løverdagsmorges var Qviksølvet i fri Luft, ved O. N. O. sjunken til 10 Sr. under 9, den strængeste Frost man her endnu har sporet i denne Vinter. Vinden har siden trukket sig lidet sydlig, dog ikke nærmere end O. S. O. Frosten har da siden mindsket til 3 a 4 Sr., imorges 6 Sr., men Vinden er fra dette urolige Hjørne saa gjennemtrængende paa Huden, at Kulden er føleligere end da vi med stille Luft havde 10 Sr. Fuldmaane, det høie Barometer (29 T. L.) og Solhverv Nærhed, lader befrygte at Vinteren nu bliver liggende, med mindre Vinden skulle forandre sig. - Historien om Drengen i Bullerup, som skulde have levet saalænge uden Føde &c. begynder nu at udvikle sig, som enhver Fornuftig maatte formode. - Da der kom befaling at han skulde føres herud til Hospitalet, kom Moderen frem med den Opdagelse, at han forleden Dag, uventet var staaet selv op, og stod ved Kakkelovnen; hun havde ogsaa savnet noget Brød i Skuffen, saa at hans Madlyst nok indfandt sig igjen, og nu vilde de ikke af med Barnet o. s. v. (Jversens Av.) Aalborg, den 17 December 1820. Jgaar jordedes afdøde Dannebrogsmand P. H. Schiellerup. Et saare talrigt frivilligt Følge, hvoriblandt Hs. Excellence Hr. Geheimeconferentsraad Stiftbefalingsmand v. Moltke, Stadens høiædle Magistrat og mange andre Hædersmænd, fulgte hans Støv til Graven. Kisten var saare smagfuldt decoreret, men En af dens skjønneste Prydelser var en Marmorplade, hvorpaa sildig Efterslægt vil kunne læse: Dannebrogsmanden Peter H. Schiellerup. Født 1769. Død 1820. Favn, Natur, Din Yndling i Dit Skjød, Du, hans Ven i Glæden som i Nøden, Favn ham moderligen nu i Døden Til en bedre Verdens Morgenrød! Den Afdøde havde gjort sig saare fortjent af det Offentlige og af Aalborg By som Medbestyrer af Anlægget ved Frederiks Kilde, som den, der ved alle Leiligheder gik Magistraten tilhaande, hvor det gjaldt om at fremme noget godt og gavnligt Værk, og som Jnspecteur ved Almeenkirkegaarden. Hans Minde leve længe iblandt os! Veile, den 14de Decbr. 1820. Efter tilendebragt Reise fra Hamborg, anseer jeg det nu for min Pligt, offentlig at bekjendtgjøre, til Efterretning for mine ærede Medborgere, med hvilken Beqvemmelighed, Rolighed og Hurtighed man i de Holsteenske Postkarether bliver befordret paa Routen imellem Kolding og Hamborg; og især for den, i Betragtning af Jndretningens Beqvemmelighed, moderate Betaling 15 Ls. pr. Miil, J Karethen er der Plads til 6 Personer, som kunne sidde beqvemt med Hat eller Chaco paa Sæderne og Rygværket ere beklædte med Saffian læder, desuden bestaae Sæderne af Springfjedre, som ved deres Clasticitet, gjør Befordringen dobbelt behagelig; desuden nyder den Reisende endnu den betydelige Opmærksomhed, at hans medhavende Reisegods, naar dertil kan leveres Plads, kan blive indsat i en stor Kasse bag ved Karethen, hvorved det ganske undgaaer Vaadhed og Om læsning. - Den meget virksomme Postmester i Slesvig, Hr. Justitsraad Løwe, skal være Opfinderen af disse for de Reisende saare beqvemme Reisevogne, og har derved gjort sig fortjent til Udmærkelse og Opmuntring af vor gode Regjering, og enhver Reisende kan ikke andet end være Hr. Justitsraaden megen Tak og Berømmelse skyldig, ligesom det ogsaa var at ønske, at den Kgl. Generalpostdirection, under hvis høie og indsigtsfulde Overbestyrelse hele Postvæsenet dirigeres, vilde bidrage alt mueligt til denne saa gavnlige Jndretnings Vedblivelse og Vedligeholdelse. - Enhver, som har havt Plads i disse Vogne, eller maatte i Tiden faae det, kan vist ikke andet end anbefale samme, og det var at ønske, at enhver Reisende vilde afbenytte disse Vogne, for at Jndretningen derved kunde bestaae. - D. . . . . . . Ribe. Efter den af Toldvæsenet senest foretagne Optælling, er det summariske Beløb af Byens samtlige Kreature følgende: Hopper 73, Vallakker 170, Føl 5, Tyre 3, Stude 19, Køer 612, Qvier 56, Kalve Aar gl. og spæde 133. Faar 358 og Sviin 53.